बांटने के लिए तैयार कर रहे सेनेटरी नेपकीन
10.50 लाख की लागत से बने भवन का हुआ उद्घाटन।
भास्कर न्यूज | जशपुरनगर
जशपुर जिले में महिलाओं के द्वारा किशोरियों एवं महिलाओं के लिए सेनेटरी नेपकिन तैयार की जा रही है। ‘उड़ान’ नामक इस सेनेटरी नेपकिन बनाने का कार्य महिला एवं बाल विकास विभाग के सहयोग से संगम महिला स्व सहायता समूह के द्वारा किया जा रहा है।
इसके भवन का उद्घाटन बुधवार को जशपुर विधायक राजशरण भगत द्वारा किया गया( यह भवन बीआरजीएफ मद से 10 लाख 50 हजार रुपए की लागत से बना है। उद्घाटन अवसर पर डीडीसी कृपा शंकर भगत, एसडीएम सुनील नायक, डिप्टी कलेक्टर एवं प्रभारी तहसीलदार अंकिता गर्ग, जिला कार्यक्रम अधिकारी महिला एवं बाल विकास टीके जाटवर उपस्थित थे। उल्लेखनीय है कि सेनेटरी नेपकिन बनाने का कार्य अगस्त माह से शुरू किया गया था। कलेक्टर द्वारा आईएपी योजना के तहत मशीनों के लिए राशि दी गई है। इस समूह के द्वारा आदिवासी छात्रावासों एवं कस्तूरबा बालिका आवासीय विद्यालयों के लिए लगभग ढाई लाख रुपए के सेनेटरी नेपकिन का निर्माण कर भेज दिया गया है। एक पैकेट में 10 सेनेटरी नेपकिन होते हैं।
जिसका मूल्य मात्र 30 रुपए है। महिला स्वसहायता समूह द्वारा शुरूआत में सेनेटरी नेपकिन का निर्माण कार्य वनमंडलाधिकारी कार्यालय के पीछे एक कक्ष में प्रारंभिक रूप से शुरू किया गया था। जिले में महिला एवं बाल विकास विभाग अंतर्गत आईएपी योजना के तहत स्व सहायता समूह के माध्यम से सेनेटरी नेपकिन यूनिट की स्थापना की गई है। इस परियोजना की लागत इकाई लगभग 23.60 लाख रुपए है। जिसमें 13 लाख आईएपी योजना से विभाग को प्राप्त हुआ है। जिसमें सेनटरी नेपकीन मशीन की पूरी यूनिट कच्चा सामग्री उत्पाद के लिए सहायता दी गई है। इसके लिए बीआरजीएफ योजना से 10.60 लाख रुपए सेनटरी नेपकीन यूनिट के भवन हेतु स्वीकृत किया गया था।
भवन का उद्घाटन करते जशपुर के विधायक राजशरण भगत।
hin_Deva hin_Deva bho_Deva hin_Deva hin_Deva hin_Deva awa_Deva